Boligkrisen i København 1908

Boligkrisen i København 1908 oppsto som følge av overbygging i årene forut for 1908, spesielt i den nye bydelen Islands Brygge. I 1908 ble markedet mettet og bankene tok store tap. Nybyggingen av utleieleiligheter i København stoppet helt opp, og mange håndverkere ble gående arbeidsledige.

Krisen gikk hardt ut over Privatbanken, som under Axel Heides ledelse hadde vært involvert i utbyggingen av Islands Brygge. Privatbanken måtte støttes med lån fra Danmarks Nationalbank.

Boligbyggingen falt til et lavt nivå, mens tilstrømningen av nye innbyggere til byen fortsatte, noe som medførte boligmangel etter første verdenskrig. Københavns kommune måtte oppføre i første omgang midlertidige boliger og brakker, og senere permanente boligområder på 1920- og 1930-tallet.

Krisen førte til en sterkere regulering av bankene. En annen følge av krisen var opprettelsen av Arbejdernes Andels Boligforening i 1912, som en andelsboligform uten tilknytning til markedsmekanismene.

 Referanser 

Kategori:Københavns historie
Kategori:Islands Brygge
Kategori:Hendelser i 1908
Kategori:1908 i Danmark